Yesnemmer ujiniṛal n tredsa, deg tezwara n tgermant-nnes, « idis arusi ɣef uneɛruḍ-nnes akken ad yedrew deg usarag-a yellan d tagnit i umsenfal n tannayin d uktazel n temsal yeqqnen ɣer tɣellist tagraɣlant », ɣef wakken ay d-yenna uɣbalu-a.
« Ad snemmreɣ, deg tazwara, aneɛruḍ-nwen uḥdiq akken ad derweɣ deg Usarag Agraɣlan Wis 10 ɣef Tɣellist ay d-yellan deg Musku, yernu ssarameɣ ad d-yeglu s ubaɣur i wakk wid ara iderwen deg-s », ɣef wakken ay d-yenna ujiniṛal n tredsa, am wakken ay d-yerna dakken asarag-a d win ay d-yesskanayen « tabukt yelhan n Tfidiṛalit n Rrus akken ad tesdus assaɣen-nnes yernu d talemmiẓt i umsenfal n tannayin d uktazel n temsal yeqqnen ɣer tɣellist tagraɣlant ».
Aɣella n umaddad n Tredsa Taɣelnawt Taɣerfant yebder-d, deg tgermant-nnes, dakken « icqirrwen iɣellisanen ay yettqabal umenẓaw afriqi » yernu yenna-d dakken « Tafriqt d tanesbaɣurt s teɣbula yernu tesɛa anerni askenɣerfan d yifujaren d imeqranen am tenḍa tasnudrant, tiɣbula tidukalin, tiḥarazin n teẓwert d waman yernu ass-a, attan deg tegnit n urarkad asertan-adamsan ay d-yekkan seg mennaw n yicqirrwen iɣellisanen d yidamsanen ».
« Wa d attal ay d-yessuturen adhal d tmunit n umɣiwan agraɣlan », ɣef wakken ay d-iwekked, am wakken ay d-yerna dakken « tagnit-a taferkakt d tin ay icewwlen mennaw n tmura yernu tḍurr tidamsiwin d tɣellist-nsen, yernu aya yerra Tafriqt d ammas n yirmuden ijrimanen ay izerrɛen tuggza taremmaɣt d tejrimt yettwassuddsen izegren i tlisa yesɛan talɣiwin yemgerraden ».
kab_Latn kab_Latn kab_Latn kab_Latn